stanford-oval/wikipedia huggingface dataset:
Yamaha YZF-R1
Mallin historiaa > 2004

Vuonna 2004 YZF-R1:stä tuli ensimmäinen sarjatuotantomoottoripyörä jonka teho/paino suhde oli 1:1. Moottorin tehoksi ilmoitettiin 172 hv, ja patopaineen avulla 180 hv. Moottorissa käytettiin edelleen, vanhempien mallien tapaan, viisiventtiilitekniikkaa. Moottorin isku lyheni, ja sen myötä poraus suureni. Lyhyempi-iskuinen moottori pystyy käymään suuremmilla käyntinopeuksilla. Mallissa oli uusi Deltabox V -runko, joka oli aikaisempaa jäykempi. Sen akseliväli oli alkuperäistä millimetrin verran pidempi, ollen 1395 mm. R1 sai myös uuden pakoputkiston, jonka ulostuloaukko oli istuimen alla.
Mallin historiaa > 2006

Vuonna 2006 moottorin imukanavat muotoiltiin uudestaan, ja moottorin huipputeho kasvoi kolmella hevosvoimalla.
Mallin historiaa > 2007

Vuonna 2007 mallia uusittiin melkoisesti. Uudessa moottorissa ei käytetty enää viisiventtiilitekniikkaa, vaan imu- ja pakoventtiileitä oli tasaluku, eli yhteensä neljä kappaletta. Moottorin huipputeho oli nyt 180 hv ja patopaineen avulla 189 hv. Sen puristussuhde kasvoi 12,4:1:stä 12,7:1:een. Huippuvääntö tuli moottorista 10000 rpm:n kohdalla, kun se vanhemmassa mallissa tuli 10 500 rpm:n kohdalla. Uusi huippuvääntö oli 118 Nm, eli 7,9 Nm enemmän kuin aikaisemmin. Euro 3 -normin myötä uuden mallin kuivapaino nousi samaan kuin alkuperäisessä mallissa, eli 177 kg. Uudet tehokkaammat saasteentorjuntalaitteet olivat painavampia edellisiin nähdet. BIKE-lehden mittauksen mukaan mallin huippunopeus on 294,8 km/h, mittarin näyttäessä lukemaa 299 km/h. Kulutus on 16 l/100 km huippunopeutta ajettaessa.
Mallin historiaa > 2009

Vuonna 2009 mallin moottori uusiutui ja siinä on käytössä cross plane -moottori, jolla ei ole mitään tekemistä Big Bang -moottorin kanssa (paitsi että cross plane -konstruktio on mahdollista varustaa Big Bang -sytytysjärjestyksellä.) Pyörän julkaisemisen aikaan lehdistössä kuitenkin puhuttiin, että R1:n moottori on MotoGP:stä tuttua Big Bang -tekniikkaa, mutta sittemmin asia on korjattu. Yamahan tuotantosuunnittelusta vastaavan Oliver Grillin mukaan cross plane -moottoriratkaisulla on tavoitteena antaa kuljettajalle parempi tuntuma siihen, miten moottori vääntää. Uusi moottori on 8 mm edempänä ja 9° enemmän etukenossa kuin aiempi versio. Se myös painaa 3 kg enemmän painavamman tasapainotusakselin, 1,4 kg painavamman kampiakselin ja painavamman polttoaineen suihkurunkojen takia. Pyörässä on säädettävät kuljettajan jalkatapit, joita voi säätää 15 mm ylöspäin ja 3 mm taaksepäin. Uuden R1:en huipputeho on 182 hv.
Mallin historiaa > 2011

Vuonna 2011 pyörä uudistui hieman, lähinnä uudelleen muotoillun keulan osalta.
Mallin historiaa > 2012

Vuonna 2012 pyörään tuli kuusiportainen luistonestojärjestelmä. Moottorinhallintayksikkö eli ECU uudistui, tarjoten enemmän tehoa ala- ja keskikierroksilla. http://www.mpmaailma.fi/uutinen/uusi-vuoden-2012-yamaha-yzf-r1-julki (Arkistoitu – Internet Archive)
Aiheesta muualla

https://www.yamaha-motor.eu/fi/fi/motorcycles/supersport/pdp/r1-2024/#2024-YZF1000R1-DPBMC
http://www.yamaha-motor.eu/fi/products/motorcycles/supersport/yzf-r1.aspx (Arkistoitu – Internet Archive)
Vuoden 2001 Yamaha YZF-R1
Vuoden 2006 Yamaha YZF-R1
Vuoden 2007 Yamaha YZF-R1
Ina (Nagano)

| Ina (伊那市) |
| --- | --- |
 Takatōn linnanraunioiden kirsikkapuita
 lippu:  symboli
 Inan sijainti Naganon prefektuurissa
 Ina
 Koordinaatit: 35°49′39″N, 137°57′14″E 
Valtio:  Japani
Alue:  Chūbu, Kōshin’etsu
Prefektuuri:  Naganon prefektuuri
Pinta-ala:  
 – Kokonaispinta-ala:  667,93 km²
Väkiluku (06/2020):  67 383
 – Väestötiheys:  100,9 as./km²
Symbolit:  
 – Puu:  Vaahtera
 – Kukka:  Kirsikka
 – Lintu:  Kiiruna
 
 https://www.inacity.jp/ 
Infobox OKVirheellinen NIMI-arvo: 
Ina (jap. 伊那市, Ina-shi) on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin keskiosassa. Kaupungin keskusta on rakentunut Inan altaan pohjoisosaan Tenryūjoen oikealle rannalle. Idässä kaupungin alue nousee Akaishivuorille yli kolmen kilometrin korkeuteen ja rajautuu Shizuokan ja Yamanashin prefektuureihin. Inassa on 67 383 asukasta (kesäkuussa 2020) ja sen pinta-ala on 667,93 neliökilometriä.
Ina kehittyi historiallisesti postiasemana kolmen tiereitin yhtymäkohdassa. Meiji-kaudella siitä tuli paikallinen hallintokeskus ja se alkoi kaupungistua nopeasti. Kaupunkioikeudet Ina sai vuonna 1954, kun Inan maaseutukaupunkiin liitettiin viisi muuta kuntaa. Kaupunki laajeni huomattavasti vuonna 2006, kun siihen yhdistettiin Takatōn maaseutukaupunki ja Hasen kyläkunta. Takatō oli Edo-kaudella linnanaluskaupunki Naitō-klaanin hallinnassa. Merkittäviä elinkeinoja olivat aiemmin silkinviljely ja -kehruu, nykyisin elektroniikka- ja hienomekaaninen teollisuus. Maaseutualueilla viljellään riisiä, vihanneksia ja hedelmiä, kuten omenoita. Eräs paikallinen erikoisuus on syötäviksi valmistetut hyönteiset (zazamushi ja hachinoko).
Inan nähtävyyksiin kuuluvat Takatōn linnan raunoita ympäröivä puisto, jossa kasvaa noin 1 500 kirsikkapuuta, Chūsen-jin ja Enshō-jin buddhalaiset temppelit sekä Atsuta-jinjan šintolainen pyhäkkö. Matkailijoita kaupunkiin houkuttelevat myös luonnonkauniit vuoristoalueet kiipeily- ja patikointimahdollisuuksineen, kuten Tsuetsukin sola. Osa kaupungin alueesta kuuluu Etelä-Alppien kansallispuistoon. Inaa palvelee ja JR Tōkain Iida-linja.
Kuvia

Inan keskustaa
Kaikomavuori Senjōvuorelta
Kenpuku-ji
Takatōn kaupunginosaa
Inan kantakaupunki vuoden 1976 ilmakuvassa
Aiheesta muualla

Kuvia tai muita tiedostoja aiheesta Ina Wikimedia Commonsissa
Kaupungin internetsivut (japaniksi)
Ykkösen kausi 2020

| Ykkösen kausi 2020 |
| --- | --- |
Joukkueiden määrä:  12
Ajankohta:  2020
Mestari:  AC Oulu
Toinen sija:  KTP
Kolmas sija:  FF Jaro
Nousseet joukkueet:  MP, Gnistan ja SJK/2
Pudonneet joukkueet:  AC Kajaani, SJK Akatemia ja MYPA
Paras maalintekijä:  Darren Smith (EIF)
Paras pelaaja:  Darren Smith (EIF)
Kokonainen yleisömäärä:  107 108
Yleisökeskiarvo:  823
Ylempi sarjataso:  Veikkausliiga 2020
Alempi sarjataso:  Kakkonen 2020
  ← 2019 :  2021 → 
Ykkösen kausi 2020 oli Suomen jalkapallon toiseksi korkeimman sarjatason Ykkösen 48. kausi. Sarjassa oli mukana 12 joukkuetta.
Kauden ensimmäinen kierros oli tarkoitus pelata viikonloppuna 18.–19.4., mutta kauden alkua lykättiin alkavaksi 27.6. koronaviruspandemian vuoksi.
Alkuperäisenä tarkoituksena oli pelata kaksinkertainen runkosarja, jonka jälkeen joukkueet olisivat jakautuneet sijoitustensa mukaan ylempään ja alempaan jatkosarjaan. Koronaviruspandemian vuoksi uusittu sarjajärjestelmä pelattiin kaksinkertaisena sarjana, jonka voittaja nousi suoraan Veikkausliigaan kaudeksi 2021 ja toiseksi sijoittunut pelasi Veikkausliigan 11. sijoittuneen joukkueen kanssa kaksiosaisessa karsinnassa. Ykkösessä 10., 11. ja 12. sijalle sijoittuneet joukkueet putosivat suoraan Kakkoseen kaudelle 2021.
Sarjan voitti AC Oulu, joka nousi suoraan Veikkausliigaan. Myös toiseksi sijoittunut KTP nousi Veikkausliigaan voitettuaan kaksiosaisessa karsinnassa TPS:n vierasmaalisäännön perusteella.
Joukkueet

| Joukkue | Kunta | Päävalmentaja | Sijoitus edellisellä kaudella |
| --- | --- | --- | --- |
| AC Kajaani | Kajaani | Milunovic  Marko Milunovic | 08 8. |
| AC Oulu | Oulu | Ahola  Jyrki Ahola | 07 7. |
| Ekenäs IF | Raasepori | Mattfolk  Jens Mattfolk | 06 6. |
| FF Jaro | Pietarsaari | Käcko  Niklas Käcko | 03 3. |
| IF Gnistan | Helsinki | Nuccio  Ricardo Duarte | 11 1. (Kakkosen B) |
| KPV | Kokkola | Ylinen  Niko Kalliokoski | 01 11. (Veikkausliiga) |
| KTP | Kotka | Arbeiter  Argo Arbeiter | 04 4. |
| MP | Mikkeli | Wilkman  Janne Wilkman | 10 1. (Kakkosen A) |
| MuSa | Pori | Ulanen  Ville Ulanen | 05 5. |
| MYPA | Kouvola | Mäkelä  Marko Honkanen | 09 9. |
| SJK Akatemia | Seinäjoki | Ylinen  Thomas Dunne | 12 1. (Kakkosen C) |
| VPS | Vaasa | Ylinen  Christian Sund | 02 12. (Veikkausliiga) |
Joukkueet > Päävalmentajavaihdokset

| Joukkue | Lähtevä valmentaja | Lähdön päiväys | Syy | Sijoitus sarjataulukossa | Tuleva valmentaja | Tulon päiväys |
| --- | --- | --- | --- | --- | --- | --- |
| KPV |  Uotinen Jani Uotinen | 2. elokuuta 2020 | Potkut | 9. |  Juntunen Miika Juntunen | 3. elokuuta 2020 |
| Gnistan |  Nuccio Roberto Nuccio | 4. elokuuta 2020 | Potkut | 11. |  Duarte Ricardo Duarte | 5. elokuuta 2020 |
| KPV |  Juntunen Miika Juntunen | 13. elokuuta 2020  | Potkut | 9. |  Kalliokoski Niko Kalliokoski | 13. elokuuta 2020 |
| AC Kajaani |  Lumijärvi Mika Lumijärvi | 22. syyskuuta 2020  | Siirtyi Urheilutoimenjohtajaksi | 9. |  Milunovic Marko Milunovic | 23. syyskuuta 2020  |
| MYPA |  Mäkelä Ilkka Mäkelä | 25. syyskuuta 2020  | Potkut | 11. |  Honkanen Marko Honkanen | 3. lokakuuta 2020  |
Sarjataulukko

| Sij>  | Joukkue | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | AC Oulu (N) | 22 | 15 | 5 | 2 | 38 | 16 | +22 | 50 | Nousee Veikkausliigaan. |
| 2 | KTP (N) | 22 | 14 | 5 | 3 | 51 | 23 | +28 | 47 | Pääsee nousukarsintaan. |
| 3 | Jaro | 22 | 12 | 5 | 5 | 50 | 31 | +19 | 41 |  |
| 4 | EIF | 22 | 10 | 6 | 6 | 45 | 25 | +20 | 36 |  |
| 5 | MuSa | 22 | 10 | 4 | 8 | 38 | 38 | 0 | 34 |  |
| 6 | VPS | 22 | 9 | 6 | 7 | 37 | 36 | +1 | 33 |  |
| 7 | MP | 22 | 8 | 5 | 9 | 29 | 35 | −6 | 29 |  |
| 8 | KPV | 22 | 8 | 4 | 10 | 38 | 34 | +4 | 28 |  |
| 9 | Gnistan | 22 | 7 | 4 | 11 | 38 | 49 | −11 | 25 |  |
| 10 | AC Kajaani (P) | 22 | 5 | 8 | 9 | 35 | 37 | −2 | 23 | Putoaminen Kakkoseen. |
| 11 | SJK Akatemia (P) | 22 | 4 | 3 | 15 | 22 | 49 | −27 | 15 | Putoaminen Kakkoseen. |
| 12 | MYPA (P) | 22 | 1 | 3 | 18 | 21 | 69 | −48 | 6 | Putoaminen Kakkoseen. |
;  .
Tilastot > Maalipörssi

| 0 | 1 | 2 |
| --- | --- | --- |
|  18 maalia  Darren Smith (EIF) 14 maalia  Juuso Aalto (MuSa) 12 maalia  Jeremiah Streng (SJK Akatemia) 11 maalia  Mika (KTP)   Anthony Olusanya (FF Jaro) 10 maalia  Aleksi Tarvonen (KPV) Yhdeksän maalia  Steven Morrissey (VPS)   Antti Mäkijärvi (KTP)   Juuso Liukkonen (EIF)   Fareed Sadat (MuSa ja AC Oulu)   Sebastian Strandvall (VPS)   Aapo Heikkilä (AC Oulu)  |  Kahdeksan maalia  John Frederiksen (MuSa)   Severi Kähkönen (FF Jaro) Seitsemän maalia  Douglas Caé (Gnistan)   Geoffrey Acheampong (AC Kajaani)   David Ramadingaye (KTP)   Wilterlynd Inalien (FF Jaro) Kuusi maalia  Lucas Morais (Gnistan)   Aboubakar Junior Doumbia (KPV)   Aleksi Pahkasalo (KPV)   Anton Eerola (KTP)   Topi Järvinen (FF Jaro) Viisi maalia  Christopher Bibaku (AC Kajaani)   Samu Alanko (VPS)   Loorents Hertsi (AC Oulu)   Antti-Ville Räisänen (MP)   Zakaria Beglarishvili (KTP)   Xhevdet Gela (EIF)   Niklas Jokelainen (AC Oulu)   Hussein Mohamed (AC Kajaani)   Ayabulela Konqobe (EIF)  |  Neljä maalia  Babacar Mbaye Diop (AC Kajaani)   Hidetoshi Wakui (Gnistan) Kolme maalia  Kevin Larsson (MYPA)   Sebastian Mannström (KPV)   Eetu Rissanen (VPS)   Hannes Seikkala (AC Kajaani)   Erfan Zeneli (AC Kajaani)   Bangaly Kouyaté (Gnistan)   Jyri Kiuru (SJK Akatemia)   Toni Tahvanainen (MP)   Nnaemeka Anyamele (Gnistan)   Juuso Laitinen (MYPA)   Emmanuel Appiah (AC Kajaani)   Kyle Curinga (KPV)   Jari Hassel (MYPA)   Rony Huhtala (Gnistan)   Iiro Äijö (MP)   Jim Myrevik (FF Jaro)   Joni Remesaho (FF Jaro)   Markus Kronholm (FF Jaro)   Momodou Sarr (VPS)   Anttoni Huttunen (MYPA)   Aatu Manninen (MP)   Jere Aallikko (AC Oulu)  |
Kuukauden pelaajat

| Kuukausi | Kuukauden pelaaja> Pelaaja | Kuukauden pelaaja> Seura | Lähde |
| --- | --- | --- | --- |
| Heinäkuu |  Ayabulela Konqobe | EIF |  |
| Elokuu |  Severi Kähkönen | Jaro |  |
| Syyskuu |  Miguel Angel Junco Martinez | KTP |  |
| Loka-marraskuu |  Loorents Hertsi | AC Oulu |  |
Kuukauden pelaajat > Paras pelaaja

Jalkapallon Pelaajayhdistys valitsi vuoden 2020 Ykkösen parhaan pelaajan pelaajien oman äänestyksen perusteella:
Vuoden paras pelaaja:
Darren Smith EIF
Vuoden maalivahti
Anton Lepola KTP
Vuoden puolustaja
Rafinha AC Oulu
Vuoden keskikenttäpelaaja
David Ramadingaye KTP
Vuoden hyökkääjä
Darren Smith EIF
Aiheesta muualla

Ykkönen 2020[vanhentunut linkki]
Ykkösliigan kaudet
1973 | 1974 | 1975 | 1976 | 1977 | 1978 | 1979
1980 | 1981 | 1982 | 1983 | 1984 | 1985 | 1986 | 1987 | 1988 | 1989
1990 | 1991 | 1992 | 1993 | 1994 | 1995 | 1996 | 1997 | 1998 | 1999
2000 | 2001 | 2002 | 2003 | 2004 | 2005 | 2006 | 2007 | 2008 | 2009
2010 | 2011 | 2012 | 2013 | 2014 | 2015 | 2016 | 2017 | 2018 | 2019
2020 | 2021 | 2022 | 2023 | 2024
Kaudet 1973–1993 I divisioona ja 1994–2023 Ykkönen
Implosion of Heaven

| Implosion of Heaven Inearthed |
| --- | --- | --- |

Demon tiedot
 Äänitetty : 20. ja 21. elokuuta 1994
 Tuottaja(t): Inearthed
 Tyylilaji: death metal
 Kesto: 15.28
Inearthedin muut julkaisut
|   | Implosion of Heaven 1994 | Ubiguitous Absence of Remission 1995 |
Implosion of Heaven on metallimusiikkia soittaneen Inearthedin ensimmäinen demo. Se julkaistiin vuonna 1994. Yhtye vaihtoi nimensä Children of Bodomiin levytyssopimuksen johdosta vuonna 1997.
Kappaleluettelo

Sävellykset Alexi Laiho, sanoitukset Samuli Miettinen.
Chaos – 4.26
Shards of Truth – 6.27
Implosion of Heaven – 3.55
Tss, Aah !!! – 0.40
Kokoonpano

Alexi Laiho – laulu, kitara
Jaska Raatikainen – rummut
Samuli Miettinen – basso
Irlannin maantiede

Irlanti
Irlannin maantiede kertoo Irlannin maantieteeseen liittyvistä asioista. Irlannin ja Ison-Britannian välissä ovat Irlanninmeri ja Pyhän Yrjön kanaali. Rannikkoseutujen lähellä on merivirtoja, jotka lämmittävät rannikkoalueiden ilmastoa, joka on hyvin merellinen. Myös alankomailla talvet ovat leudompia kuin vuoristossa, missä ilmasto kylmenee nopeasti ylöspäin mentäessä. Irlannin ilmasto on hyvin sateinen, etenkin vuoristoalueilla. Sateisuuden sekä kesien viileyden ja maaperän huonon vedenläpäisevyyden vuoksi Irlannissa on paljon nummia ja soita.[lähde? ]
Pinnanmuodot

Irlannin länsirannikolla on paljon niemiä ja merenlahtia. Irlannin vuoristoja ovat Wicklowvuoret, Partryvuoret ja Nephin Begin vuorijono. Wicklowvuorilla on kansallispuisto. Puiston alue on Dublinin eteläpuolella, ja alueen koko on 23 000 hehtaaria.
Vesistöt

Irlannin pisin joki on Shannon, joka sijaitsee Luoteis-Cavnissa ja joka on 259 kilometriä pitkä. Sen valuma-alue on 15 695 neliökilometriä. Joki ohittaa Limerickin kaupungin alapuolella olevalla alangolla. Shannon saa vetensä Irlannin keskiosassa sijaitsevilta soilta ja alangolta.
Irlannin saaren suurin järvi Lough Neagh sijaitsee Isolle-Britannialle kuuluvan Pohjois-Irlannin puolella.
Lough Corrib on Irlannin saaren toiseksi suurin järvi, ja se sijaitsee Galwayssa. Sen alueella on yli 300 saarta. Irlannin pohjoisosassa on järvi Lough Erne, joka sijaitsee puolivälissä Ernejoen suistoa. Shannon-joen juoksun varrella sijaitsevia järviä ovat Lough Ree, Lough Allen ja Lough Derg.
Ilmasto

Irlannin ilmasto on merellinen. Idässä ja etelässä on kuivinta, ja idässä ja sisämaassa on hiukan lämpimämmät kesät ja kylmemmät talvet kuin muualla. Siellä voidaan saada joskus luntakin, mutta lumipeite ei pysy maassa pitkään edes kukkuloilla. Dublinissa maan itäosassa on lämpimimmän kuun eli heinäkuun keskimääräinen ylin lämpötila 18,9 celsiusastetta, kylmimpien tammi- ja helmikuun keskimääräinen alin 2,5 astetta. Sadetta saadaan 9–13 päivänä jokaisessa kuussa, yhteensä 50–76 mm kuukaudessa. Galwayssä länsirannikolla lämpötilaolot ovat lähes samanlaiset, mutta sadepäiviä on kuukausittain 15–24, ja kuukausien sademäärät 52–132 mm. Eniten sataa syksyllä ja talvella. Belmulletissa saaren luoteisnurkassa lämpimimmän kuun eli elokuun keskimääräinen ylin lämpötila 17,2 astetta, kylmimpien tammi- ja helmikuun keskimääräinen alin 3 astetta. Sadetta saadaan 12–20 päivänä jokaisessa kuussa, talvella yli 120 mm kuukaudessa.
Luonto ja luonnonsuojelu

Vuonna 2000 Irlannin maa-alasta 55 prosenttia oli laitumena, 7,2 prosenttia peltona, 2 prosenttia niittynä, 8,4 prosenttia metsää ja 15,8 prosenttia kosteikkoja. Kosteikoissa ja vesialueilla elää joukko harvinaisia eläin- ja kasvilajeja. Irlannissa on myös runsaasti harvinaisia sammal-, levä- ja jäkälälajeja sekä vesikovakuoriaisia ja maanilviäisiä.
Irlannissa elää 28 maanisäkäslajia, yli 400 lintulajia, 4 000 kasvilajia ja 12 000 hyönteislajia. Nisäkkäistä susi on kuollut alueellisesti sukupuuttoon, mustarotta on vaarantunut, ja kolme on silmälläpidettäviä: metsälepakko, saukko ja orava. Kärpästä, metsäjäniksestä ja närhestä on kehittynyt erityiset irlantilaiset alalajit.
Irlannissa ei elä yhtään käärmelajia. Legendan mukaan Pyhä Patrick karkotti käärmeet saarelta 400-luvulla, mutta tosiasiassa syynä lienevät jääkauden aikaiset jäätiköt ja Irlannin Isossa-Britanniassa elävistä lähimmistä käärmelajeista erottavan Irlanninmeren kylmyys.
Kotkat olivat kadonneet sukupuuttoon, mutta sekä maa- että merikotkakantoja on elvytetty istutuksin, ja vuonna 2007 Donegalissa kuoriutui ensimmäinen maakotkan poikanen sataan vuoteen. Kotkia uhkaavat maanviljelijöiden käyttämät myrkkysyötit, jotka on tarkoitettu kettujen ja varisten torjuntaan.
Maassa on kuusi kansallispuistoa: Ballycroyn, Burrenin, Connemaran, Glenveagh’n, Killarneyn ja Wicklowvuorten kansallispuisto.
Aiheesta muualla

Kuvia tai muita tiedostoja aiheesta Irlannin maantiede Wikimedia Commonsissa
Impossible Mission

| Impossible Mission |
| --- | --- |
Kehittäjä:  Epyx
Julkaisija:  Epyx
Suunnittelija:  Dennis Caswell
Julkaistu:  1984
Lajityyppi:  tasohyppely
Pelimuoto:  yksinpeli
Alusta:  Amstrad CPC, Apple II, Atari 7800, BBC Micro, Commodore 64, NEC PC-8801, Sharp X1, Sega Master System, ZX Spectrum
Lisää peliartikkeleitaVideopelien teemasivulla
Infobox OK : 
Impossible Mission on Epyxin vuonna 1984 julkaisema toimintapeli, jossa on tasohyppelyn ja pulmapelin ominaisuuksia.
Pelaaja on salainen agentti, jonka tehtävä on pysäyttää professori Elvin Atombender. Pelissä on aikakaudelle epätavallisen suuri ja tarkasti animoitu pelaajahahmo, joka oli ensimmäinen tehty asia pelissä ja joka vakuutti Epyxin pelin kehittämisestä.
Pelille on julkaistu jatko-osa Impossible Mission II (1988).
Vastaanotto

Zzap!64-lehti antoi pelille arvosanan 95% arvostelussaan.
Aiheesta muualla

Impossible Mission MobyGamesissa (englanniksi)
Impossible Mission Internet Movie Databasessa (englanniksi)
World of Spectrum -sivu (englanniksi)
Ykkösen kausi 2021

| Ykkösen kausi 2021 |
| --- | --- |
Joukkueiden määrä:  12
Ajankohta:  2021
Mestari:  VPS
Toinen sija:  RoPS
Nousseet joukkueet:  PK-35, Klubi 04 ja JIPPO
Pudonneet joukkueet:  JIPPO, MuSa ja Klubi 04
Paras maalintekijä:  Douglas Caé (Gnistan)
Paras pelaaja:  Steven Morrissey (VPS)
Kokonainen yleisömäärä:  75 223
Yleisökeskiarvo:  659
Ylempi sarjataso:  Veikkausliiga 2021
Alempi sarjataso:  Kakkonen 2021
  ← 2020 :  2022 → 
Ykkösen kausi 2021 on Suomen jalkapallon toiseksi korkeimman sarjatason Ykkösen 49. kausi. Sarjassa on mukana 12 joukkuetta.
Joukkueet

| Joukkue | Kunta | Päävalmentaja | Sijoitus edellisellä kaudella |
| --- | --- | --- | --- |
| Ekenäs IF | Raasepori | Santesmases  Manuel Bejarano | 04 4. |
| FF Jaro | Pietarsaari | Wargh  Jimmy Wargh | 03 3. |
| IF Gnistan | Helsinki | Duarte  Rui Carvalho | 09 9. |
| Klubi 04 | Helsinki | Väyrynen  Mika Väyrynen | 11 1. (Kakkosen B) |
| JIPPO | Joensuu | Leppälahti  Jussi Leppälahti | 12 1. (Kakkosen C) |
| KPV | Kokkola | Widjeskog  Niklas Widjeskog | 08 8. |
| MP | Mikkeli | Pasoja  Juha Pasoja | 07 7. |
| MuSa | Pori | Ulanen  Ville Ulanen | 05 5. |
| PK-35 | Helsinki | Raimi  Kim Raimi | 10 1. (Kakkosen A) |
| RoPS | Rovaniemi | Mannila  Mikko Mannila | 02 12. (Veikkausliiga) |
| TPS | Turku | Johansson  Jonatan Johansson | 01 11. (Veikkausliiga) |
| VPS | Vaasa | Nuorela  Jussi Nuorela | 06 6. |
Joukkueet > Päävalmentajavaihdokset

| Joukkue | Lähtevä valmentaja | Lähdön päiväys | Syy | Sijoitus sarjataulukossa | Tuleva valmentaja | Tulon päiväys |
| --- | --- | --- | --- | --- | --- | --- |
| VPS |  Karjalainen Jukka Karjalainen | 18. kesäkuuta 2021 | Potkut | 4. |  Nuorela Jussi Nuorela | 18. kesäkuuta 2021 |
| KPV |  Kalliokoski Niko Kalliokoski | 26. heinäkuuta 2021 | Potkut | 12. |  Widjeskog Niklas Widjeskog | 26. heinäkuuta 2021 |
| EIF |  Santesmases Guillem Santesmases | 22. syyskuuta 2021 | Potkut | 5. |  Widjeskog Manuel Bejarano | 22. syyskuuta 2021 |
| Gnistan |  Duarte Ricardo Duarte | 6. lokakuuta | Siirtyi AC Ouluun | 5. |  Carvalho Rui Carvalho | 6. lokakuuta 2021  |
Sarjataulukko

| Sij>  | Joukkue | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | VPS (N) | 27 | 15 | 6 | 6 | 50 | 30 | +20 | 51 | Nousee Veikkausliigaan. |
| 2 | RoPS | 27 | 14 | 6 | 7 | 50 | 36 | +14 | 48 | Pääsee nousukarsintaan. |
| 3 | TPS | 27 | 13 | 8 | 6 | 40 | 25 | +15 | 47 |  |
| 4 | Jaro | 27 | 12 | 7 | 8 | 39 | 34 | +5 | 43 |  |
| 5 | EIF | 27 | 10 | 7 | 10 | 45 | 38 | +7 | 37 |  |
| 6 | Gnistan | 27 | 10 | 3 | 14 | 36 | 44 | −8 | 33 |  |

| 7 | KPV | 27 | 11 | 8 | 8 | 35 | 30 | +5 | 41 |  |
| 8 | PK-35 | 27 | 11 | 6 | 10 | 34 | 37 | −3 | 39 |  |
| 9 | MP | 27 | 8 | 7 | 12 | 39 | 44 | −5 | 31 |  |
| 10 | Klubi 04 (P) | 27 | 9 | 2 | 16 | 39 | 42 | −3 | 29 | Putoaminen Kakkoseen |
| 11 | MuSa (P) | 27 | 6 | 9 | 12 | 30 | 55 | −25 | 27 | Putoaminen Kakkoseen |
| 12 | JIPPO (P) | 27 | 7 | 3 | 17 | 18 | 40 | −22 | 24 | Putoaminen Kakkoseen |
↑  Joukkueet pelaavat kahdesti toisiaan vastaan (22 ottelua), jonka jälkeen sarja jakautuu kahteen osaan (6 parasta ja 6 huonointa).
Tilastot > Maalipörssi

| 0 | 1 | 2 |
| --- | --- | --- |
|  14 maalia  Douglas Caé (Gnistan) 13 maalia  Simo Roiha (RoPS) 11 maalia  Joakim Latonen (TPS) 10 maalia  Stanislav Efimov (EIF)   Samson Ebuka Obioha (MP)   Kalle Multanen (VPS) Yhdeksän maalia  Oke Akpoveta (KPV)   Jonathan Muzinga (PK-35)   Samuel Anini jr. (HJK Klubi 04)   Vertti Hänninen (RoPS)   Steven Morrissey (VPS)  |  Kahdeksan maalia  Guillermo Sotelo (FF Jaro) Seitsemän maalia  Srđan Vujaklija (RoPS)   Ilari Mettälä (TPS)   Kai Meriluoto (HJK Klubi 04) Kuusi maalia  Olli Jakonen (EIF)   Tyler Reid (FF Jaro)   Aleksi Pahkasalo (VPS)   Sebastian Strandvall (VPS)   Albijon Muzaci (TPS) Viisi maalia  Kasper Hämäläinen (TPS)   Juuso Liukkonen (EIF)    Gerald Ben (PK-35)   Daniel Rantanen (PK-35)   Wilterlynd Inalien (JIPPO)   Joona Hiltunen (JIPPO)   Nuutti Tykkyläinen (JIPPO)  |  Neljä maalia  Fareed Sadat (MuSa)   Jeremiah Streng (FF Jaro)   Kristian Andersen (KPV)    Valdrin Rashica (EIF)   Luqman Kassim (VPS)   Rony Huhtala (Gnistan)   Juho Heikkinen (MuSa)   Topi Järvinen (Gnistan)   Otto Kemppainen (RoPS)   Aatu Manninen (MP)   Antti Ulmanen (MP)   Charalampos Chantzopoulos (KPV)   Akseli Ollila (EIF)  |
Kuukauden pelaajat

| Kuukausi | Kuukauden pelaaja> Pelaaja | Kuukauden pelaaja> Seura | Lähde |
| --- | --- | --- | --- |
| Toukokuu |  Zacharias Ekström | EIF |  |
| Kesäkuu |  Douglas Caé | Gnistan |  |
| Heinäkuu |  Simo Roiha | RoPS |  |
| Elokuu |  Vertti Hänninen | RoPS |  |
| Syyskuu |  Kasper Hämäläinen | TPS |  |
| Lokakuu |  Steven Morrissey | VPS |  |
Kuukauden pelaajat > Paras pelaaja

Jalkapallon Pelaajayhdistys valitsi vuoden 2021 Ykkösen parhaan pelaajan pelaajien oman äänestyksen perusteella:
Vuoden paras pelaaja:
Steven Morrissey VPS
Vuoden maalivahti
Jere Koponen TPS
Vuoden puolustaja
Guillermo Sotelo FF Jaro
Vuoden keskikenttäpelaaja
Kasper Hämäläinen TPS
Vuoden hyökkääjä
Douglas Caé Gnistan
Aiheesta muualla

Ykkösen kotisivut
Ikkelinlahti

| Ikkelinlahti |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°18′25″N, 25°05′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Rautjärveen 
Järvinumero:  35.786.1.043
Mittaustietoja
Pinnankorkeus:  127,2 m  
Rantaviiva:  0,445 km  
Pinta-ala:  1,079 ha  
Saaria:  ei saaria 
 fiIkkelinlahti 
Ikkelinlahti  on Päijät-Hämeessä Padasjoella Auttoisten kylän lähellä sijaitseva lampi.